2012 er árið har TB er aftur í bestu deildini í føroyskum mansfótbólti og hartil krevjast fíggjarligir stuðlar og eftir eitt miðvíst arbeiði er eydnast at fáa fleiri stuðlar til felagið. Niðanfyri nevndu eru stuðlar hjá Tvøroyrar Bóltfelag kappingarárið 2012. Felagið hevur hópin av øðrum stuðlum og lýsarum, ið til dømis stuðla:-Keyp av útgerð-Ferðir hjá teimum yngru-Fótbóltsskúlan-Lýsingar á TB-húsinum-Jóansøkublaðið- og mangt annað. Uttan allar okkara stuðlar og lýsarar bar heilt einfalt ikki til at reka eitt so virkið felag sum okkara, og tí eru vit sera takksom fyri vísta vælvild. Allur stuðul verður tó ikki beinleiðis givin upp í pengum, tíbetur, og hesin stuðul hvørki vil ella kann felagið vera fyri uttan. Hiðani skal ljóða ein hjartans tøkk, til tykkum mongu, ið brúka tykkara tíð til ymisku tiltøkini, felagið fyriskipar. Við bestu ítróttarkvøðu Tvøroyrar Bóltfelag